Z A P I S N I K

9. sjednice Školskog odbora Osnovne škole Sveta Marija održane 2. srpnja 2025. u Osnovnoj školi Sveta Marija s početkom u 16,30 sati.

Sjednica je sazvana pozivom od 27. lipnja 2025. (KLASA: 600-04/25-03/10, URBROJ: 2109-44-25-01-1)

Nazočni: Marta Stella, Nataša Nenadović, Andrea Ermakora, Igor Mihalac, Ana Slamek Taradi, Željko Strbad– članovi ŠO

 Anica Poljak – tajnica-računovođa u svojstvu zapisničara

Nenazočna: Marija Frančić – članica ŠO, opravdano

Predsjednica Školskog odbora Marta Stella pozdravila je nazočne, utvrdila da je sjednici nazočan dovoljan broj članova Školskog odbora za glasovanje, te je za sjednicu predložila sljedeći

 dnevni red:

1**.**Usvajanje zapisnika s prošle sjednice Školskog odbora (u privitku)

2. Predstavljanje mandatnog programa kandidatkinje za ravnateljicu škole

3.Imenovanje ravnateljice

4.Ostala pitanja i prijedlozi

 Predsjednica Školskog odbora napomenula je da je u odnosu na dnevni red s poziva promijenjen naziv treće točke koji sada umjesto „Izbor ravnateljice“ glasi „Imenovanje ravnateljice“

 Predloženi dnevni red jednoglasno je prihvaćen.

**Ad 1)** Zapisnik 8. sjednice Školskog odbora bio je priložen pozivu za sjednicu.

***Svi članovi Školskog odbora jednoglasno su prihvatili zapisnik 8. sjednice Školskog odbora.***

**Ad 2)** Predsjednica Školskog odbora iznijela je sljedeće:

 Dana 26. lipnja 2025. održana je sjednica Školskog odbora na kojoj su se otvarale zamolbe za radno mjesto ravnatelja/ice škole prema natječaju objavljenom 6. lipnja 2025. u „Narodnim novinama“ i mrežnoj stranici i oglasnoj ploči škole.

Prema listi kandidata za ravnatelja/icu škole stigla je jedna prijava koja odgovara uvjetima natječaja i dostavljena je u propisanom roku, a prema vrednovanju dodatnih kompetencija kandidatkinja ima 3 boda.

Prijavljena kandidatkinja je sadašnja ravnateljica Gorana Šavora Peter, prof. hrvatskog jezika i književnosti i njemačkog jezika i književnosti.

Lista s imenom kandidatkinje predana je predsjedniku Vijeća roditelja i članu Školskog odbora Igoru Mihalacu, predstavnici radnika u Školskom odboru Nataši Nenadović i Učiteljskom Vijeću.

Temeljem primljenih lista kandidata održane su sjednice Vijeća roditelja 1. srpnja 2025., Skupa radnika 1. srpnja 2025. i Učiteljskog vijeća 1. srpnja 2025. godine na kojima je donesen zaključak da je Gorana Šavora Peter izabrana za kandidatkinju za ravnateljicu škole, te su zaključci zajedno s preslikom zapisnika dostavljeni Školskom odboru.

Kandidatkinja, sadašnja ravnateljica Gorana Šavora Peter, predstavila je članovima Školskog odbora mandatni program.

**Ad 3)** Članovi Školskog odbora iz reda Skupa radnika, Učiteljskog vijeća i Vijeća roditelja zastupali su stajališta tijela koja predstavljaju, te je rezultat javnog glasovanja za izbor kandidatkinje za ravnatelja/icu sljedeći:

-predstavnica Skupa radnika – 1 glas ZA

-predstavnice Učiteljskog vijeća – 2 glasa ZA

-predstavnik Vijeća roditelja – 1 glas ZA

-predstavnici osnivača – 2 glasa ZA

 **Nazočni č*lanovi Školskog odbora donijeli su odluku sa 6 glasova „ZA“ da se Gorana Šavora Peter imenuje ravnateljicom škole na mandat od 5 godina. Mandat ravnateljice počinje teći od 21. kolovoza 2025. godine U slučaju da se Ministarstvo znanosti, obrazovanja i mladih ne očituje u roku od 15 dana od dana primitke zahtjeva za suglasnošću, odluka postaje pravovaljana.***

**Ad 4)**  Nije bilo drugih pitanja.

Sjednica je završena u 17,00 sati.

Zapisničar: Predsjednica Školskog odbora:

Anica Poljak Marta Stella, prof.

KLASA: 600-04/25-03/10

URBROJ: 2109-44-25-01-2